**ΕΓΓΡΑΦΕΣ ΠΡΟΝΗΠΙΩΝ ΣΧΟΛ. ΕΤΟΣ 2024-2025**

Οι εγγραφές των προνηπίων στο Νηπιαγωγείο, σύμφωνα με την υπ.αριθμ. 53128/Δ1/2020/8-5-2020 ( Β΄ 1767) ΚΥΑ και την Φ.6/21380/Δ1/28-02-2024 εγκύκλιο, θα πραγματοποιηθούν **ηλεκτρονικά** από τις 01-03-2024 έως τις 20-03-2024 .

Για το σχολικό έτος 2024-2025 εγγράφονται μαθητές που **είναι γεννημένοι κατά το έτος 2020 .**

Η διαδικασία εγγραφής πραγματοποιείται μέσω της ηλεκτρονικής πλατφόρμας του Υπουργείου Ψηφιακής Διακυβέρνησης ( gov. gr ) με ηλεκτρονική αίτηση-εγγραφή που θα υποβάλλει ο γονέας / κηδεμόνας του μαθητή στην παρακάτω ηλεκτρονική διεύθυνση :

[**https://proti-eggrafi.services.gov.gr/**](https://proti-eggrafi.services.gov.gr/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20και)

Η είσοδος των γονέων στην πλατφόρμα γίνεται με τους προσωπικούς κωδικούς TaxisNet . Οδηγίες για την συμπλήρωση της αίτησης υπάρχουν εντός της πλατφόρμας καθώς και στην ιστοσελίδα του Νηπιαγωγείου.

( <https://blogs.sch.gr/niperat/> )

Πριν την οριστική υποβολή της αίτησης , σας γνωστοποιούνται από την πλατφόρμα τα δικαιολογητικά που οφείλετε να καταθέσετε στο Νηπιαγωγείο μέχρι την καταληκτική ημερομηνία των εγγραφών .

Συγκεκριμένα :

α) Το βιβλιάριο Υγείας του μαθητή στο οποίο φαίνεται ότι έγιναν τα προβλεπόμενα εμβόλια ,

β) το Ατομικό Δελτίο Υγείας του μαθητή (ΑΔΥΜ ) , το οποίο σας δίνεται από το σχολείο και συμπληρώνεται από τον παιδίατρο ,

γ) Πιστοποιητικό Γέννησης ή Ληξιαρχική Πράξη Γέννησης επίσημα μεταφρασμένο για αλλοδαπούς μαθητές .

δ) Πριν την τελική υποβολή της αίτησης (οριστικοποίηση) απαιτείται η έγγραφη συναίνεση του έτερου γονέα/κηδεμόνα με υπεύθυνη δήλωσή του.

Σε περίπτωση υποβολής αίτησης για φοίτηση του μαθητή στο Ολοήμερο Τμήμα , δεν απαιτούνται επιπλέον δικαιολογητικά .

Οι γονείς μπορούν να προσέρχονται στο Νηπιαγωγείο για την υποβολή των δικαιολογητικών όλες τις εργάσιμες ημέρες από 1 έως 20 Μαρτίου από τις 13:10 ως τις 14:00.

Για οποιαδήποτε απορία – διευκρίνηση μπορείτε να επικοινωνείτε με την Προϊσταμένη του Νηπιαγωγείου τις παραπάνω μέρες και ώρες στο τηλέφωνο του σχολείου : 2266350444.

Η Προϊσταμένη του Νηπιαγωγείου

ΑΡΜΕΝΙΑΚΟΥ ΑΓΓΕΛΙΚΗ